Diari Oficial de la Generalitat Valenciana


Sumari del DOGV 4825, del 23-08-2004 (2004/8420)

ORDE de 7 de juliol de 2004, de la Conselleria de Cultura, Educació i Esport, per la qual es concedix nova autorització d'obertura i funcionament al centre docent privat Ramiro Izquierdo, de Castelló de la Plana, per canvi de domicili.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4825

Data del DOGV
:   23-08-2004

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2004/8420


Data del document
:   07-07-2004

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Castelló de la Plana
    * ensenyament privat
    * centre d'ensenyament

ORDE de 7 de juliol de 2004, de la Conselleria de Cultura, Educació i Esport, per la qual es concedix nova autorització d'obertura i funcionament al centre docent privat Ramiro Izquierdo, de Castelló de la Plana, per canvi de domicili. [2004/8420]
  
L'expedient ha sigut iniciat a instància del representant de la titularitat del centre docent privat «Ramiro Izquierdo», número de codi 97930413, de Castelló de la Plana, en sol·licitud de nova autorització d'obertura i funcionament per a impartir l'Educació Infantil segon cicle, Educació Primària i Educació Secundària Obligatòria, per canvi de domicili al Camí Taxida c/v Camí Caminàs.
  
La Direcció General de Centres Docents va declarar, per Resolució de 21 de maig de 2003, l'adequació de les instal·lacions proposades, quant a espais educatius es referix, al que disposa la normativa aplicable. Per la qual cosa l'autorització d'obertura i funcionament ha d'ajustar-se a allò disposat a l'article 6.3 del Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.
  
L'expedient ha sigut tramitat per la Direcció Territorial de Cultura, Educació i Esport de Castelló, i inclou informes favorables de la Unitat Tècnica de Construccions i de la Unitat d'Inspecció Educativa referent a la relació de professors i titulacions respectives, de conformitat amb la legislació aplicable.
  
Vists la Llei Orgànica 8/1985, de 3 de juliol (BOE de 04.07.85), reguladora del Dret a l'Educació; la Llei Orgànica 1/1990, de 3 d'octubre (BOE de 04.10.90), d'Ordenació General del Sistema Educatiu; la Llei Orgànica 10/2002, de 23 de desembre, de Qualitat de l'Educació (BOE de 24.12.02); el Reial Decret 1.537/2003, de 5 de desembre (BOE de 10.12.03), pel qual s'establixen els requisits mínims dels centres que impartisquen ensenyaments escolars de règim general, i el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei 5/1983, de 30 de desembre, de la Generalitat Valenciana, de Govern Valencià,
  
ORDENE
  
Únic
  
Autoritzar, amb efectes des de l'inici del curs acadèmic 2004/05, la nova obertura i funcionament del centre docent privat Ramiro Izquierdo, per canvi de domicili, atenent les característiques, ensenyaments i capacitat màxima que s'hi assenyalen.
  
Centre: Ramiro Izquierdo
  
Titular: EGB Ramiro Izquierdo, SA
  
Domicili actual: C/ Pintor Sorolla, 18
  
Nou Domicili: Camí Taxida c/v Camí Caminàs
  
Localitat: Castelló de la Plana
  
Província: Castelló
  
Codi: 51343581
  
Ensenyaments i capacitat màxima que s'autoritzen en el nou domicili:
  
- 6 unitats d'Educació Infantil, segon cicle amb 150 llocs escolars.
  
- 12 unitats d'Educació Primària, amb 300 llocs escolars.
  
- 8 unitats d'Educació Secundària Obligatòria, amb 240 llocs escolars.
  
Disposició addicional primera
  
El que es disposa en la present orde donarà lloc a la corresponent inscripció en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar-hi directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Esport, en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 7 de juliol de 2004
  
El conseller de Cultura, Educació i Esport,
  
ESTEBAN GONZÁLEZ PONS